Metsapõlengud Altai krais
Suits Šeremetjevo lennujaamas Moskvas 7. augustil 2010
Piirkonnad 31. juuli seisuga, kus metsatulekahjud laienesid
**2010. aasta Venemaa maastikupõlengud** olid 2010. aasta juuli lõpus Venemaal, eriti aga riigi lääneosas erakordselt palava ilma ja põua põhjustatud sajad maastikupõlengud.

Tulekahjude tekitatud rahalist kahju on hinnatud enam kui 15 miljardile USA dollarile. Moskva ja mitmed muud linnad mattusid nädalaks või pikemaks perioodiks põlengute suitsu alla.

Põhjused
--------

Tulekahjude süttimisele aitas esmajoones kaasa asjaolu, et juba juuni keskpaigast valitses mitmetes piirkondades 35-kraadine päevane temperatuur, mis kohati tõusis 40 kraadini. Riigi Euroopa-osasse jõudis erakordne palavus juuliks.

Tulekahjude leviku täiendava põhjusena on nimetatud ka nõrka riiklikku metsajärelevalvet, mille olukorra halvenemises süüdistatakse 2007. aasta 1. jaanuaril jõustunud uut metsaseadust, mida Greenpeace tollal nimetas kuritegelikuks.

Wetlands International on avaldanud arvamust, et põlengute suure ulatuse peamine põhjus oli märgalade (endiste turbakaevanduste) kuivendamine. Turbarabade kuivendamine Venemaa keskosas sai alguse GOELRO plaani raames 1920. aastatel. Uus laine leidis aset 1970. ja 1980. aastatel, mil mustmullata piirkondade (*Нечерноземья*) kasutuselevõtmise kampaania käigus kasutati turvast väetisena.

Erakorraliste olukordade ministeeriumi esindaja sõnul on Moskva piirkonna turbapõlengute põhjuseks kümnendikul juhtudest turba isesüttimine, ülejäänud juhtudel aga inimtegevusest põhjustatu – sigaretiotsad ja tikud.

Kahjustused ja tagajärjed
-------------------------

Suurte põlengute tõttu kuulutas president välja eriolukorra riigi seitsmes regioonis: Moskva, Nižni Novgorodi, Rjazani, Vladimiri ja Voroneži oblastis ning Mari Eli ja Mordva Vabariigis.

Regionaalarengu ministeeriumi andmeil oli 6. augustiks metsatulekahjudes täielikult või osaliselt hävinud 127 asulat. 7. augusti seisuga oli registreeritud 53 inimese hukkumine tulekahjudes ning enam kui 1200 kodu hävimine. Tulekahjude haaratud territooriumit hinnati enam kui 500 tuhandele hektarile.

Tagajärgede likvideerimine
--------------------------

Venemaale pakkusid abi paljud välisriigid: Serbia, Itaalia, Ukraina, Valgevene, Armeenia, Kasahstan, Aserbaidžaan, Bulgaaria, Poola, Leedu, Iraan, Usbekistan, Venezuela, Prantsusmaa, Saksamaa, Läti ja Soome.

Eesti abi ja toetus Venemaa kustutustöödele oli nii rahaline (1,56 miljonit krooni) kui ka materiaalne (saadeti kustutustehnikat (4 pumpa ja 10 kilomeetrit voolikuid)). Metsatulekahju ohvrite laste toetamiseks avas UNICEF Eesti Rahvuskomitee oma toetusarve.

Viited
------

1. ↑  "Лес подожгли в Госдуме" Новая Газета, № 88, 13. august 2010
2. ↑  Russia’s fires: worsened by peatland drainage, Wetlands International, 4. august 2010.
3. ↑  Подмосковные торфяники стали лёгкой добычей огня, Вести.Ru, 27. juuli 2010.
4. ↑  Только 10 проц торфяных пожаров в Подмосковье происходят из-за самовозгорания торфа - МЧС, PRIME-TASS, 29. juuli 2010.
5. ↑  "Venemaa metsapõlengud laienevad" Delfi, 7. august 2010
6. ↑  "Србија понудила помоћ Русији у гашењу пожара"
7. ↑  К тушению природных пожаров приступили два итальянских экипажа Р-180, а также вертолет Ми-171т. республики Казахстан. (*By fighting wildland fires started by two Italian F-180 crew, as well as Mi-171t. Republic of Kazakhstan.*, 2010-08-07)
8. ↑  "Ukrainian rescuers helping extinguish forest fires in Russia" Kyiv Post, 6. august 2010
9. ↑  "Флаги в помощь" Vz.ru, 5. august 2010
10. ↑  "Литва предлагает России помощь в ликвидации последствий пожаров: Голос России" Rus.ruvr.ru, 7. august 2010
11. ↑  "Иран поможет тушить природные пожары" Новостной портал FWNews, 4. august 2010
12. ↑  "Едхмши Пняяхияйхи Онпрюк" ER.ru, 7. august 2010
13. ↑  "Венесуэла предложила России помощь в борьбе с пожарами" ВЗГЛЯД, 5. august 2010
14. ↑  "Франция предлагает России помощь в борьбе с пожарами" Tatar-inform.ru, 7. august 2010
15. ↑  "Германия готова помочь России в борьбе с пожарами. Германия" Deutsche Welle, 7. august 2010
16. ↑  "Krievija lūdz Latvijas palīdzību cīņai ar uguni" Delfi.lv, 9. august 2010
17. ↑  "Finland offers Russia assistance to fight forest fires - Ministry for Foreign Affairs of Finland: Current affairs". formin.fi. 11. august 2010.
18. ↑  "Eesti toetab metsatulekahjudest räsitud Venemaad kolme miljoni ulatuses"[*alaline kõdulink*] Netike.ee, 12. august 2010
19. ↑  "Toetame Venemaa tulekahjude ohvrite lapsi" Unicef Eesti, 10. august 2010